བ་
ཀྱུས་བསྐོར་བའི་མདུན་དུ་ཉེར་སྤྱོད་རྣམས་བཤམས། དེའི་མདུན་དུ་སྟེགས་ཀྱི་ཁར་ཚངས་ཟུར་གྱི་ཐིག་སྤྱི་
ལྟར་གདབ་ལ། ཁྲུ་གང་ཙམ་གྱིས་རེ་ཁ་གྲུ་བཞི་གཉིས་བཅད། བྱང་ངོས་ཀྱི་ཐིག་ནང་མ་དང་ཚངས་ཐིག་
འཛོམས་ནས་དཀྱིལ་འཁོར་གྱི་དབུས་སུ་སླེབས་པའི་སྲད་བུས་བྱང་ཤར་དང༌། ནུབ་བྱང་གི་ཟུར་ཐིག་ཐལ་
337

།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ནས་ཅི་ཙམ་སླེབས་པའི་སར་བྱ་རྗེས་བྱ། ཚད་དེ་ཉིད་ཀྱིས་དབུས་ནས་དེའི་ལེན་བྱ། བྱ་རྗེས་གཉིས་ཀྱི་བར་
དང་། ལྷོ་ངོས་ཀྱི་རེ་ཁ་ནང་མ་དང་ཚངས་ཐིག་འཕྲད་མཚམས་ལ་ཐིག་བཏབ་སྟེ་གྲུ་གསུམ་བྱ། ཚུལ་དེ་ཉིད་
ཀྱིས་རེ་ཁ་ཕྱི་མ་ནས་ཆོས་འབྱུང་གི་ཕྱི་རོལ་ཏུ་མེ་རི་གྲུ་གསུམ་གདབ། དེའི་དབུས་སུ་ལྟེ་འདབ་མཉམ་པའི་
པདྨ་འདབ་མ་བཞི་བ་བྱ། ལྟེ་བ་དང་འདབ་མ་བཞི་ཀར་ཉི་གདན་གྱི་སྟེང་དུ་དབུས་སུ་ཚོན་སྤུངས་སྔོན་པོ།
ཤར་ནས་གཡས་སྐོར་དུ་དཀར་སེར་དམར་ལྗང་གི་མདོག་ཅན་དགོད། དེའི་སྟེང་དུ་མཉྫུའི་ཁར་ལྷག
ས་
བསླང་གི་ནང་དུ་ནས་ནག་རྗེན་བཏགས་ཁྲག་ཆང་གིས་སྦྲུས་པའི་གཏོར་མ་ཟུར་གསུམ་པ་ཁྲུ་གང་ལས་མི་་་་
ཆུང་བ་དང་། དེའི་སུམ་གཉིས་ཙམ་དུ་སླེབས་པའི་ཟུར་གསུམ་བཞིས་བསྐོར་བ་བྱ། སྐྱེར་བ་སོགས་དུར་ཤིང་
གི་རྩིང་དུག་ཁྲག་དང་རོ་སོལ་གྱིས་དམར་ནག་ཏུ་བྱུགས་པ་སྲིན་མོ་འགྲོས་སུ་བཙུགས་པའི་རྩེར་བག་ཟན་
ཤ་དུམ། རྒྱུ་མའི་ལྡ་ལྡི་དང་། གཙོ་འཁོར་རྣམས་ཀྱི་ཙ་ཀ་ལི་དར་ནག་གི་བ་དན་གྱིས་བརྒྱན་ཏེ་རྔམས་བརྗིད་
དང་ལྡན་པ་བྱ།
དེའི་མདུན་དུ་གཏོར་ཟོར་གྲུ་གསུམ་དམར་ནག་དུག་ཁྲག་གིས་སྦགས་པ་སྐྱེར་རྩད་
བཙུགས་པ་དང་། གཡས་ནས་
ས་ཕར་རིམ་བཞིན་ཟངས་ལྕགས་ཀྱི་ཕྱེ་མ་ཟི་ར་ཡུངས་ཀར་སོགས་ཐུན་རྫས།
མཚེའི་སྡོང་བོ་ཁྲག་གིས་སྐུས་པ། ཡུངས་ཀར་གྱི་སྒང་བུ། རྡོ་ཟོར་གྲུ་གསུམ་དང་དེའི་འཕེན་པའི་འུར་རྡོ།
མདའ་གཞུ་བཅས་སྐམ་ཟོར་རྣམས་དང་། གཡོན་དུ་ཁྱི་ནག་ར་རོག་པོ་མཛེ་བོ་སོགས་ཀྱི་ཁྲག་སྣ་དུག་སྣ་
བཅས་རློན་ཟོར་རྣམས་བཤམས། གཞན་ཡང་སྨན་རཀ་དྲག་པོའི་ཉེར་སྤྱོད་རྣམས་དང་། ལྕགས་སྣོད་ཀྱི་ནང་
དུ་ཟན་ལིང་ཁེབས་ཅན། རང་གི་མདུན་དུ་རྡོར་དྲིལ། ཐོག་རྔ་སོགས་ཡོ་བྱད་ཐམས་ཅད་ཚོགས་པར་བྱས་
ལ། ཐོག་མར་སྔོན་འགྲོའི་གཏོར་མ་ལྕོགས་ཟླུམ་གཅིག་ཆུས་ཆབ་བྲན་ལ། ཨོཾ་ཨཱཿཧཱུཾ། ལན་གསུམ་གྱིས་བྱིན་
གྱིས་བརླབས་ལ། ཨོཾ་སརྦ་བིནྣཱན་ན་མཿ སརྦ་ཏ་ཐཱ་ག་ཏ་ཐྩོ་བི་ཤྭ་མུ་ཁེ་བྷྱཿ སོགས་ལན་
གསུམ་གྱིས་བསྔོས་ལ། ཧཱུཾ་བཀའ་གསང་རྨད་བྱུང་དཀྱིལ་འཁོར་འདིར། །གསང་བའི་
དམ་ཅན་སོ་སོ་དང༌། །འདུ་བའི་ལྷ་རྣམས་མ་གཏོགས་པའི། །བགེགས་དང་ལོག་
འདྲེན་འབྱུང་བོའི་ཚོགས། །མཆོད་སྦྱིན་གཏོར་མས་ཚིམ་གྱིས་ལ། །འདི་རུ་མ་
338

མཁའ་འགྲོ་སེངྒེའི་གདོང་བ་ཅན་འཁོར་བཅས་ཀྱི་སྒོ་ནས་དམར་ཆེན་གཏོར་བཟློག་བྱ་ཚུལ་བཞུགས།
འདུག་གཞན་དུ་སོང་། །ཅི་སྟེ་མི་འགྲོ་འདུག་གྱུར་ན། །སེང་གདོང་དྲག་མོ་ཁྲོས་
ནས་ནི། །ཁྱེད་ཅག་ལུས་ངག་ཡིད་གསུམ་རྣམས། །རྡུལ་ཕྲན་བཞིན་དུ་བརླག་པར་
འགྱུར། །དེ་བས་རང་རང་གནས་སུ་དེངས། །ཨོཾ་སརྦ་བིནྣཱན་ག་ཙྪ། རོལ་མོ་དང་བཅས་
ཏེ། ཨཿཀཿསཿམཿརཿཙཿ སོགས་རྩ་སྔགས་བརྗོད་ཅིང་བསྐྲད། མཚམས་བཅད་པ་ནི། ཧཱུཾ ང་ནི་
སེང་གདོང་དྲག་མོ་སྟེ། །སྐུ་གསུང་ཐུགས་ཀྱི་ཆོ་འཕྲུལ་ལས། །ཡེ་ཤེས་ཁྲོ་མོ་ནམ་
མཁའ་གང་། །དམ་ཚིག་མཁའ་འགྲོ་བར་སྣང་གང༌། །ལས་བྱེད་མཁའ་འགྲོ་ས་
གཞི་གང༌། །ཕྱོགས་མཚམས་རྡོ་རྗེའི་རྭ་གུར་བརྩེགས། །མེ་རླུང་འཚུབ་མས་སྣང་
སྲིད་འགེངས། །བགེགས་རིགས་འཇུག་པའི་སྐབས་མེད་དོ། །ཞེས་རོལ་མོ་སྒྲ་དང་བཅས་
རྩ་སྔགས་ཀྱི་རྗེས་སུ། ཨོཾ་བཛྲ་རཀྵ་རཀྵ་ཧཱུཾ་ཕཊ། ཅེས་བརྗོད་ཅིང་མཚམས་བཅད་དོ། །མཆོད་པའི་ཡོ་
བྱད་བྱིན་རླབས་ནི། ཨོཾ་གྱིས་ཆོས་རྣམས་སྟོང་པར་གྱུར་པའི་ངང༌། །ཨཱཿལས་དུང་ཆེན་
ཐོད་པ་ཡངས་པའི་ནང༌། །ཧཱུཾ་ལས་ཕྱི་ནང་དགྲ་བགེགས་བསྒྲལ་བྱུང་གི། །ཁྲག་
ཞག་ཡོན་ཆབ་དབང་ལྔའི་མེ་ཏོག་དང༌། །ཚིལ་ཆེན་སྤོས་དང་ཞུན་ཆེན་མར་མེ་
གསལ། །མཁྲིས་པའི་དྲི་ཆབ་ཤ་རུས་ཞལ་ཟས་རིགས། །རྐང་གླིང་རྔ་དང་རོལ་མོ་
བསམ་མི་ཁྱབ། །བདུད་རྩི་སྨན་མཆོག་རཀྟའི་རྒྱ་མཚོ་ཆེ། །ཤ་རུས་བརྩེགས་པའི་
གཏོར་མ་འདོད་ཡོན་ལྔ། །དཔག་ཡས་མཆོད་སྤྲིན་ཞིང་ཀུན་ཁྱབ་པར་གྱུར། །ཨོཾ་
བཛྲ་ཨཉྙཾ་ཨཱཿཧཱུྃ་ནས། བཛྲ་ཤཔྟ་ཨཱཿཧཱུཾ། གི་བར་གྱིས་ཉེར་སྤྱོད་དང༌། ཨོཾ་ཨཱཿཧཱུཾ། སརྦ་པཉྩ་ཨ་
མྲྀ་ཏ་ཧཱུྃ་ཧྲཱིཿ ཞེས་པས་བདུད་རྩི་དང་། ཨོཾ་ཨཱ་ཧཱུཾ། མ་ཧཱ་རཀྟ་ཛྭ་ལ་མཎྜལ་ཧཱུྃ་ཧྲཱིཿ
ཞེས་པས་རཀྟ་དང༌། ཨོཾ་ཨཱཿཧཱུཾ། མ་ཧཱ་བ་ལིཾ་ཏ་པ་ལ་བ་ཏེ་གུ་ཧྱ་སིདྡྷི་ས་མ་ཡ་ཧཱུྃ་ཧྲཱིཿཋ
ཞེས་པས་གཏོར་མ་དང་། ཨོཾ་ཨཱཿཧཱུཾ། སརྦ་པཱུ་ཛ་མེ་གྷ་ས་མུན་དྲ་སྥ་ར་ཎ་སྭཱཧཱ། ཞེས་པས་
339

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མཆོད་པ་ཐམས་ཅད་མི་ཟད་པར་བྱིན་གྱིས་བརླབས་སོ། ། གཉིས་པ་དངོས་གཞི་ནི། སྐྱབས་སེམས་ནས་
བཟུང་། གདན་འོད་ཟེར་གྱི་རྣམ་པར་གྱུར་པའི་བར་བདག་བསྐྱེད་ཀྱི་ཆོ་ག་ལོགས་སུ་གསལ་བ་ལྟར་སྔོན་དུ་
བཏང་ལ། མདུན་བསྐྱེད་སྒྲུབ་པ་ནི། སློབ་དཔོན་གྱིས་མདུན་གྱི་མཎྜལ་གཏོར་མ་དང་བཅས་རྡོ་རྗེའི་རྩེས་
ནང་མཆོད་ནས་འཐོར་ཞིང་། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་བཾ་
ལས་པདྨ་དང་རཾ་ལས་ཉི་མ་ལ་གནས་པའི་ཧཱུཾ་ཡིག་ལས་བྱུང་བའི་སྣ་ཚོགས་རྡོ་རྗེ་་
ཧཱུཾ་གིས་མཚན་པ།
དེ་ཡོངས་སུ་གྱུར་པ་ལས་འོག་ཏུ་རྡོ་རྗེའི་ས་གཞི་རབ་ཏུ་
བརྟན་པ། ཕྱོགས་ཀུན་ཏུ་རྡོ་རྗེའི་ར་བ་བར་མཚམས་མེད་པ་དུམ་བུ་གཅིག་ཏུ་
གྱུར་པ། སྟེང་དུ་རྡོ་རྗེའི་གུར་སྲ་ཞིང་མཁྲེགས་པའི་ནང་དུ་རྡོ་རྗེའི་བླ་རེས་བརྒྱན་
པ། ཕྱི་རོལ་ཏུ་ཡེ་ཤེས་ཀྱི་མེ་དྲག་ཏུ་འབར་བའི་སྲུང་བའི་འཁོར་ལོ་ཡངས་ཤིང་
རྒྱ་ཆེ་བའི་ནང་དུ། དུར་ཁྲོད་ཆེན་པོ་འཇིགས་ཤིང་སྐྱི་གཡའ་བས་བསྐོར་བའི་
དབུས་སུ་ཨེ་ལས་ཆོས་འབྱུང་གྲུ་གསུམ་མཐིང་ནག་གདེངས་ཀ་ཆེ་བ་གྱེན་དུ་
ཕྱོགས་པ། དེའི་དབུས་ཀྱི་ནམ་མཁའ་པཾ་ལས་སྣ་ཚོགས་པདྨ་འདབ་མ་བཞི་བའི་
ལྟེ་བ་དང་འདབ་མ་བཞི་ལ་རཾ་ལས་ཉི་མའི་དཀྱིལ་འཁོར་རེ་རེའི་སྟེང་དུ་ཧཱུཾ་ཡིག་་
རེ་རེ། དེའང་དབུས་ཀྱི་མཐིང་ནག ཤར་གྱི་དཀར་པོ། ལྷོའི་སེར་པོ། ནུབ་ཀྱི་
དམར་པོ། བྱང་གི་ལྗང་གུ་རྣམས་གསལ་ཞིང་འཚེར་བ། དེ་ལས་འོད་ཟེར་འཕྲོས།
གདུག་པ་ཅན་ཐམས་ཅད་ཚར་བཅད། དཔའ་བོ་མཁའ་འགྲོ་རྣམས་ཀྱི་ནུས་མཐུ་
ཐམས་ཅད་བསྡུས་ནས་ཧཱུཾ་རྣམས་ལ་ཐིམ། དེ་རྣམས་ཡོངས་སུ་གྱུར་པ་ལས་དབུས་
སུ་ཡེ་ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་མཐིང་ནག ཤར་དུ་སངས་རྒྱས་
རིགས་ཀྱི་སེང་གདོང་ཅན་དཀར་མོ། ལྷོར་རིན་ཆེན་རིགས་ཀྱི་སེང་གདོང་ཅན་
340

མཁའ་འགྲོ་སེངྒེའི་གདོང་བ་ཅན་འཁོར་བཅས་ཀྱི་སྒོ་ནས་དམར་ཆེན་གཏོར་བཟློག་བྱ་ཚུལ་བཞུགས།
སེར་མོ། ནུབ་ཏུ་པདྨའི་རིགས་ཀྱི་སེང་གདོང་ཅན་དམར་མོ། བྱང་དུ་ལས་ཀྱི་
རིགས་ཀྱི་སེང་གདོང་ཅན་ལྗང་གུ་ཐམས་ཅད་ཀྱང་ཞལ་གཅིག་ཕྱག་གཉིས་མ།
སེང་ཞལ་དྲག་ཏུ་ཁྲོས་པ། སྤྱན་གསུམ་དམར་ལ་ཟླུམ་ཞིང་བགྲད་པ། ཞལ་
གདངས་ཤིང་མཆེ་བ་རྣོ་ངར་གཙིགས་ནས་ལྗགས་གློག་ལྟར་འཁྱུགས་པ། དབུ་སྐྲ་
སྨིན་མ་སྨ་ར་ཨག་ཚོམ་དམར་སེར་གྱེན་ཐུར་དུ་འཁྱིལ་བ་ལས་མེའི་ཚ་ཚ་འཕྲོ་བ།
ཕྱག་གཡས་པ་རྣམས་ཀྱིས་རྣོ་ཞིང་གཅོད་པའི་ངར་དང་ལྡན་པའི་རང་རྟགས་་
ཀྱིས་མཚན་པའི་གྲི་གུག་ནམ་མཁའ་ལ་འཕྱར་ཞིང་། གཡོན་པ་རྣམས་ཀྱིས་ཐོད་
པ་དཀར་པོ་ཁྲག་གིས་བཀང་བ་ཐུགས་ཀར་འཛིན་པའི་གྲུ་མོ་ན་ཁཾ་ཊཱི་ག་ག་་་་་་་་་་
བསྣམས་པ། མི་མགོ་སྐམ་པོ་མཆེ་བ་གཙིགས་པ་ལྔ་ལྔས་དབུ་ལ་བརྒྱན་ཅིང་།
རློན་པ་ཁྲག་འཛག་པ་ལྔ་བཅུས་དོ་ཤལ་བྱས་པ། ནུ་འབུར་མཐོ་ཞིང་རབ་ཏུ་རྒྱས་
པ། རིན་པོ་ཆེ་དང་རུས་པའི་རྒྱན་ལྔས་བརྒྱན་པ། སྟག་ལྤགས་རློན་པའི་ཤམ་
ཐབས་གསོལ་བ། ཞབས་གཡས་བསྐུམས་ཤིང་གཡོན་བརྐྱངས་བའི་གར་སྟབས་
ཀྱིས་དགྲ་བགེགས་རྣམས་ཀྱི་ངོ་བོ་མི་རོ་དམར་སེར་དབུགས་བྲལ་མ་ཐག་པའི་་་་་
མགོ་བོ་གཡོན་དུ་བསྟན་པ་གན་རྐྱལ་དུ་བསྒྱེལ་བའི་སྙིང་གར་བརྫེས་པ། སྐུ་ལས་
སྐྱེས་པའི་ཡེ་ཤེས་ཀྱི་མེ་འབར་བའི་དབུས་ན་བཞུགས་པ། གཞན་ཡང་དེ་དག་གི་
འཁོར་དུ་ཡེ་ཤེས་པ་དང་འཇིག་རྟེན་པའི་རིགས་ཀྱི་དཔའ་བོ་མཁའ་འགྲོ་བཀའ་་
སྲུང་དམ་ཅན་རྒྱ་མཚོའི་ཚོགས་དཔག་ཏུ་མེད་པས་བསྐོར་བ་དང་བཅས་པར་
གྱུར། དེ་དག་ཐམས་ཅད་ཀྱི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ།
ཐུགས་ཀར་ཧཱུཾ་སྔོན་པོ། དེ་ལས་འོད་ཟེར་འཕྲོས་པས་འོག་མིན་མཁའ་སྤྱོད་ཨྱོན་
ལ་སོགས་པའི་གནས་ནས་མཁའ་འགྲོ་མ་སེངྒེའི་གདོང་བ་ཅན་ལ་སངས་རྒྱས་
341

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
།སྐྱེ་མེད་
བྱང་སེམས་དཔའ་བོ་མཁའ་འགྲོ་བཀའ་སྲུང་དམ་ཅན་གྱི་ཚོགས་ཀྱིས་བསྐོར་བ་་་
ཨོཾ་བཛྲ་ས་མཱཿཛཿ ཞེས་དང༌། རོལ་མོ་དབྱངས་དང་བཅས་པས་སྤྱན་འདྲེན་པ་ནི། ཧཱུཾབྷྱོཿགནས་
མཆོག་འོག་མིན་སྟུག་པོ་བཀོད། །མཁའ་ལ་སྤྱོད་དང་ཨོ་ཊ་ཡཱན། །སོ་ས་གླིང་
སོགས་གར་བཞུགས་ནས། །མཁའ་འགྲོའི་དབང་མོ་འཁོར་བཅས་གཤེགས། །ཨེ་
དབྱིངས་གྲུ་གསུམ་མཐིང་ནག་འབར། །འཇིགས་རུང་ཡ་ངའི་དུར་ཁྲོད་དབུས། །
པད་ཉི་རོ་ཡི་གདན་སྟེང་ནས། །ཡེ་ཤེས་མཁའ་འགྲོ་ཆེན་མོ་བཞེངས། །མེ་རི་མེ་
དཔུང་འབར་བའི་ཀློང་། །རླུང་ནག་དུད་སྤྲིན་འཚུབ་མའི་ནང་།
དབྱིངས་ལས་སྐྱེ་བའི་འཕྲུལ། །མཁའ་འགྲོའི་རྒྱལ་མོ་སྐུ་བཞེངས་ཤིག །དད་དང་
དམ་ཚིག་ལྡན་པ་ཡི། །རྣལ་འབྱོར་སྒྲུབ་པོ་བདག་ཅག་གིས། །བསྟན་དང་འགྲོ་
བའི་དོན་སླད་དུ། །ཡུམ་ཆེན་མཁའ་འགྲོ་སྤྱན་འདྲེན་ནོ། །བསྐལ་བ་གྲངས་མེད་
སྔོན་རོལ་ནས། །འགྲོ་བའི་དོན་དུ་ཐུགས་བསྐྱེད་པའི། །འབྲས་བུ་མངོན་དུ་མཛད་
པའི་ཕྱིར། །ཐུགས་རྗེས་དགོངས་ལ་གཤེགས་སུ་གསོལ། །ཁྱེད་ཀྱིས་ཇི་ལྟར་བཞེད་
པའི་དོན། །གདུག་པ་འདུལ་ཕྱིར་སྐུ་སྤྲུལ་མ། །དེ་ཡི་ཐུགས་དམ་བདག་བསྐུལ་ན། །
དུས་ལ་བབ་བོ་ད་ཚུར་སྤྱོན། །ཡེ་ཤེས་མཁའ་འགྲོ་ཀུན་གྱི་གཙོ། །སེངྒེའི་གདོང་
ཅན་གཤེགས་སུ་གསོལ། །རྡོ་རྗེ་རིགས་ཀྱི་མཁའ་འགྲོ་མ། །རྔམ་པའི་ཞལ་ལྡན་
གཤེགས་སུ་གསོལ། །སངས་རྒྱས་རིན་ཆེན་པདྨ་དང༌། །ལས་ཀྱི་རིགས་ཀྱི་མཁའ་
འགྲོ་མ། །སྤྲུལ་བ་ཡང་སྤྲུལ་འཁོར་དང་བཅས། །གནས་འདིར་མྱུར་དུ་གཤེགས་
སུ་གསོལ། །ཨོཾ་ཌཱ་ཀི་ནི་སིདྷ་མུ་ཁ་ས་པ་རི་ཝཱ་ར་ཨེ་ཧྱ་ཧི། ཞེས་པས་སྤྱན་དྲངས། ཧཱུཾ་ཡེ་
ཤེས་ལས་གྲུབ་དག་པའི་གཞལ་མེད་ཁང་། །གྲུ་གསུམ་མཐིང་ནག་པད་ཉི་རོ་ཡི་
342

མཁའ་འགྲོ་སེངྒེའི་གདོང་བ་ཅན་འཁོར་བཅས་ཀྱི་སྒོ་ནས་དམར་ཆེན་གཏོར་པཟློག་བྱ་ཚུལ་བཞུགས།
གདན། །མེ་རླུང་འཁྲུགས་པའི་དཀྱིལ་འཁོར་ཆེན་པོ་འདིར། །མཁའ་འགྲོ་འཁོར་
བཅས་བརྟན་པར་བཞུགས་སུ་གསོལ། །ཨོཾ་ཌཱ་ཀི་ནི་སིདྷ་མུ་ཁ་ས་པ་རི་ཝཱ་ར་བཛྲ་
ཨཱ་ས་ཏིཥྛནྟུ། ཞེས་པས་བཞུགས་སུ་གསོལ། ཨོཾ་ཌཱ་ཀི་ནི་སིདྷ་མུ་ཁ་ས་པ་རི་ཝཱ་ར་ཨཉྙཾ་ཨཿ
ཧཱུཾ། ནས་ཤཔྟ་ཨཱཿཧཱུཾ། གི་བར་གྱིས་མཆོད་ལ། ཛཿཧཱུྃ་བཾ་ཧོཿ ཞེས་པས་མདུན་བསྐྱེད་ལ་བསྟིམ། སླར་
ཡང་ཐུགས་ཀའི་ཧཱུཾ་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་་
བཅས་པ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། ཨོཾ་པཉྩ་ཀུ་ལ་ས་པ་རི་ཝཱ་ར་ཨཉྙཾ་
སོགས་ཀྱིས་མཆོད། དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་དབང་
བསྐུར་བ་བསྩལ་དུ་གསོལ། ཞེས་གསོལ་བ་བཏབ་པས། དབང་གི་ལྷ་རྣམས་ཀྱིས་
ཨོཾ་བཛྫཱི་བྷ་ཝ་ཨ་བྷི་ཥིཉྩ་ཧཱུཾ། ཞེས་གསུངས་ཤིང་བུམ་པའི་ཆུས་སྤྱི་བོ་ནས་དབང་
བསྐུར། སྐུ་གང༌། དྲི་མ་དག ཆུའི་ལྷག་མ་ཡར་ལུད་པ་ལས་གཙོ་མོའི་སྤྱི་བོར་མི་
བསྐྱོད་པའི་ངོ་བོ་རྡོ་རྗེ་སྔོན་པོ་རྩེ་ལྔ་པ་དང་། གཞན་རྣམས་ཀྱི་སྤྱི་བོར་རིགས་
གཞན་བཞིའི་ངོ་བོ་འཁོར་ལོ་རིན་པོ་ཆེ་པདྨ་རལ་གྲི་རྣམས་ཀྱིས་དབུ་བརྒྱན་པར་་་
བསམ་མོ། །མཆོད་པ་འབུལ་བ་ནི། མཆོད་པའི་དངོས་པོ་མི་ཟད་སྤེལ་བ་ནི། །རྒྱལ་ཀུན་
སྦྱིན་པའི་ཕ་རོལ་ཕྱིན་སྟོབས་དང་། །བདག་ཅག་ལྷག་བསམ་སྨོན་ལམ་བདེན་
སྟོབས་ཀྱིས། །ཕྱི་ནང་གསང་བའི་མཆོད་སྤྲིན་བསྐལ་བའི་བར། །མཆོད་ཡུལ་ཀུན་
གྱི་སྤྱན་ལམ་རྒྱས་གྱུར་ཅིག །ཨོཾ་ཨཱཿཧཱུཾ། སརྦ་པཱུ་ཛ་མེ་གྷ་ས་མུ་དྲ་སྥ་